Ettepanek: NÕUKOGU DIREKTIIV, millega kohandatakse teatavaid direktiive äriühinguõiguse valdkonnas seoses Horvaatia ühinemisega /* COM/2013/061 final - 2013/0040 (NLE) */





SELETUSKIRI 1. ETTEPANEKU TAUST Ettepanek nõukogu direktiivi kohta, millega kohandatakse teatavaid direktiive äriühinguõiguse valdkonnas, on tingitud Horvaatia Vabariigi peatsest ühinemisest Euroopa Liiduga. Lepingule Horvaatia Vabariigi ühinemise kohta Euroopa Liiduga[1] kirjutasid alla kõik Euroopa Liidu liikmesriigid ja Horvaatia Vabariik 9. detsembril 2011 Brüsselis. Ühinemislepingu artikli 3 lõikes 3 on sätestatud, et leping jõustub 1. juulil 2013, eeldusel et kõik ratifitseerimiskirjad on enne seda kuupäeva hoiule antud. Ühinemislepingu artikli 3 lõike 4 kohaselt võivad liidu institutsioonid enne ühinemist vastu võtta meetmeid, millele on muu hulgas osutatud Horvaatia Vabariigi ühinemistingimusi käsitleva akti artiklis 50[2]. Need meetmed jõustuvad vaid ühinemislepingu jõustumise korral ja selle jõustumise kuupäeval. Ühinemisakti artiklis 50 on sätestatud, et kui institutsioonide ühinemiseelseid akte on ühinemise tõttu vaja kohandada ja neid vajalikke kohandusi ei ole ühinemisakti ega selle lisadega ette nähtud, võtab nõukogu või komisjon (kui esialgse akti võttis vastu komisjon) vastu selleks vajalikud aktid. Lõppakti punktis 2[3] viidatakse sellele, et liikmesriigid ja Horvaatia on ühinemislepingu heakskiitmise raames jõudnud poliitilisele kokkuleppele institutsioonide poolt vastu võetud aktide kohandamise osas; ühinemislepingu kõrged lepinguosalised on kutsunud nõukogu ja komisjoni üles nimetatud kohandusi vastu võtma enne ühinemist vastavalt ühinemisakti artiklile 50, mida on liidu õiguse arengut arvesse võttes vajaduse korral täiendatud ja ajakohastatud. Käesolev ettepanek nõukogu direktiivi kohta hõlmab kõiki nõukogu direktiive ning Euroopa Parlamendi ja nõukogu direktiive, mida tuleb äriühinguõiguse valdkonnas – mis vastab läbirääkimiste 6. peatükile – tehniliselt kohandada seoses Horvaatia ühinemisega. Kõik kohandused on tehnilist laadi. Ettepanek on osa komisjoni ettepanekutest nõukogu direktiivide kohta, millega koondatakse nõukogu direktiivide tehnilised kohandused ning Euroopa Parlamendi ja nõukogu direktiivide tehnilised kohandused läbirääkimiste peatükkide kaupa eraldi ettepanekutesse nõukogu eri direktiivide kohta. Selline ülesehitus peaks lihtsustama asjaomaste direktiivide ülevõtmist liikmesriikide vastavatesse õigusaktidesse. Õigusaktide ettepanekute pakett, mille komisjon on nõukogule edastanud, koosneb mitmest ettepanekust nõukogu direktiivide kohta, kuid teisalt ka ettepanekust üheainsa nõukogu määruse kohta, mis hõlmab asjaomaseid Euroopa Parlamendi ja nõukogu määruseid ja otsuseid ning samuti nõukogu asjaomaseid määruseid ja otsuseid. See on kooskõlas lähenemisviisiga, mis võeti kasutusele Bulgaaria ja Rumeenia ühinemise ajal[4]. Kõik paketti kuuluvad õigusaktid avaldatakse Euroopa Liidu Teatajas samal kuupäeval. Praeguses ettepanekus ja teistes paketti kuuluvates ettepanekutes võetakse arvesse acquis' tehnilisi kohandusi, mis avaldati Euroopa Liidu Teatajas kuni 1. septembrini 2012. Selle eesmärk on tagada piisav aeg nii õigusloome protsessi kui direktiivide ülevõtmise ja teatamiskohustuste täitmise jaoks liikmesriikides. Kohandused, mis tuleb teha Euroopa Liidu Teatajas pärast 1. septembrit 2012 avaldatud acquis'sse, nähakse ette kas asjaomastes õigusaktides või need tehakse hiljem nõuetekohase menetluse käigus. Lisaks kavatseb komisjon esitada liikmesriikidele selliste õigusaktide mitteametliku loetelu 2013. aasta juuli alguses. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Käesolev ettepanek on vaid tehnilist laadi ega hõlma poliitilisi valikuid; seega ei oleks konsulteerimine huvitatud isikutega ega mõju hindamine olnud mõttekas. 3. ETTEPANEKU ÕIGUSLIK KÜLG Ettepaneku õiguslik alus on Horvaatia Vabariigi ühinemistingimusi käsitleva akti artikkel 50. Subsidiaarsuse ja proportsionaalsuse põhimõtetest peetakse täiel määral kinni. ELi sekkumine on subsidiaarsuse põhimõtte (ELi lepingu artikli 5 lõige 3) kohaselt vajalik, sest tegemist on ELis vastu võetud õigusaktide tehniliste kohandustega. Ettepanekus järgitakse proportsionaalsuse põhimõtet (ELi lepingu artikli 5 lõige 4) ning selles ei minda kaugemale püstitatud eesmärkide saavutamiseks vajalikust. 4. MÕJU EELARVELE Ettepanek ei mõjuta liidu eelarvet. 2013/0040 (NLE) Ettepanek: NÕUKOGU DIREKTIIV, millega kohandatakse teatavaid direktiive äriühinguõiguse valdkonnas seoses Horvaatia ühinemisega EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Horvaatia Vabariigi ühinemislepingut, eriti selle artikli 3 lõiget 4, võttes arvesse Horvaatia Vabariigi ühinemisakti, eriti selle artiklit 50, võttes arvesse komisjoni ettepanekut ning arvestades järgmist: (1) Ühinemisakti artiklis 50 on sätestatud, et kui institutsioonide ühinemiseelseid akte on ühinemise tõttu vaja kohandada ja neid vajalikke kohandusi ei ole ühinemisakti ega selle lisadega ette nähtud, võtab nõukogu komisjoni ettepaneku alusel kvalifitseeritud häälteenamusega vastu selleks vajalikud aktid, kui esialgset akti ei võtnud vastu komisjon. (2) Ühinemislepingu koostanud konverentsi lõppaktis oli kirjas, et kõrged lepinguosalised jõudsid poliitilisele kokkuleppele institutsioonide vastu võetud aktide kohandustes, mis on vajalikud seoses ühinemisega, ning nad kutsusid nõukogu ja komisjoni nimetatud kohandusi vastu võtma enne ühinemist ning neid vajadusel täiendama ja ajakohastama, et võtta arvesse liidu õiguse arengut. (3) Seetõttu tuleks vastavalt muuta direktiive 77/91/EMÜ[5], 78/660/EMÜ[6] 83/349/EMÜ[7], 2009/101/EÜ[8], 2009/102/EÜ[9] ja 2011/35/EL,[10] ON VASTU VÕTNUD KÄESOLEVA DIREKTIIVI: Artikkel 1 Direktiive 77/91/EMÜ, 78/660/EMÜ, 83/349/EMÜ, 2009/101/EÜ, 2009/102/EÜ ja 2011/35/EL muudetakse vastavalt lisale. Artikkel 2 1. Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt Horvaatia Vabariigi Euroopa Liiduga ühinemise kuupäevaks. Nad edastavad kõnealuste normide teksti viivitamata komisjonile. Liikmesriigid kohaldavad neid norme alates Horvaatia Vabariigi Euroopa Liiduga ühinemise kuupäevast. Nimetatud õigusnormide vastuvõtmisel lisavad liikmesriigid nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende vastuvõetud põhiliste siseriiklike õigusnormide teksti. Artikkel 3 Käesolev direktiiv jõustub Horvaatia Vabariigi ühinemislepingu jõustumise korral ning lepingu jõustumise kuupäeval. Artikkel 4 Käesolev direktiiv on adresseeritud liikmesriikidele. Brüssel, Nõukogu nimel eesistuja LISA ÄRIÜHINGUÕIGUS A. ÄRIÜHINGUÕIGUS 1. 31977 L 0091: teine nõukogu direktiiv 77/91/EMÜ, 13. detsember 1976, tagatiste kooskõlastamise kohta, mida liikmesriigid äriühingu liikmete ja kolmandate isikute huvide kaitseks EMÜ asutamislepingu artikli 58 teises lõigus tähendatud äriühingutelt nõuavad seoses aktsiaseltside asutamise ning nende kapitali säilitamise ja muutmisega, et muuta sellised tagatised ühenduse kõigis osades võrdväärseteks (EÜT L 26, 31.1.1977, lk 1): Artikli 1 lõikesse 1 lisatakse Prantsusmaad ja Saksamaad käsitlevate kannete vahele järgmine tekst: – „Horvaatias: dioničko društvo.” 2. 32009 L 0101: Euroopa Parlamendi ja nõukogu direktiiv 2009/101/EÜ, 16. september 2009, tagatiste kooskõlastamise kohta, mida liikmesriigid äriühingu liikmete ja kolmandate isikute huvide kaitseks asutamislepingu artikli 48 teises lõigus osutatud äriühingutelt nõuavad, et muuta sellised tagatised võrdväärseteks (ELT L 258, 1.10.2009, lk 11): Artiklis 1 lisatakse Prantsusmaad ja Itaaliat käsitlevate kannete vahele järgmine kanne: – „Horvaatias: dioničko društvo, društvo s ograničenom odgovornošću;”. 3. 32009 L 0102: Euroopa Parlamendi ja nõukogu direktiiv 2009/102/EÜ, 16. september 2009, mis käsitleb äriühinguõiguses reguleeritavaid ühe osanikuga osaühinguid (ELT L 258, 1.10.2009, lk 20): I lisas lisatakse Prantsusmaad ja Itaaliat käsitlevate kannete vahele järgmine kanne: – „Horvaatias: društvo s ograničenom odgovornošću, dioničko društvo,”. 4. 32011 L 0035: Euroopa Parlamendi ja nõukogu direktiiv 2011/35/EL, 5. aprill 2011, mis käsitleb aktsiaseltside ühinemist (ELT L 110, 29.4.2011, lk 1): Artikli 1 lõikesse 1 lisatakse Prantsusmaad ja Itaaliat käsitlevate kannete vahele järgmine tekst: „Horvaatias: dioničko društvo.” B. RAAMATUPIDAMISSTANDARDID 1. 31978 L 0660: neljas nõukogu direktiiv 78/660/EMÜ, 25. juuli 1978, mis põhineb asutamislepingu artikli 54 lõike 3 punktil g ja käsitleb teatavat liiki äriühingute raamatupidamise aastaaruandeid (EÜT L 222, 14.8.1978, lk 11): (a) Artikli 1 lõike 1 esimesse lõiku lisatakse järgmine tekst: – „Horvaatias: dioničko društvo, društvo s ograničenom odgovornošću.” (b) Artikli 1 lõike 1 teise lõiku lisatakse järgmine tekst: „(bb) Horvaatias: javno trgovačko društvo, komanditno društvo”. 2. 31983 L 0349: seitsmes nõukogu direktiiv 83/349/EMÜ, 13. juuni 1983, mis põhineb asutamislepingu artikli 54 lõike 3 punktil g ja käsitleb konsolideeritud aastaaruandeid (EÜT L 193, 18.7.1983, lk 1): Artikli 4 lõike 1 esimesse lõiku lisatakse järgmine tekst: „(bb) Horvaatias: dioničko društvo, društvo s ograničenom odgovornošću.” [1] ELT L 112, 24.4.2012, lk 10. [2] ELT L 112, 24.4.2012, lk 21. [3] ELT L 112, 24.4.2012, lk 95. [4] ELT L 363, 20.12.2006, lk 1. [5] EÜT L 26, 31.1.1977, lk 1. [6] EÜT L 222, 14.8.1978, lk 11. [7] EÜT L 193, 18.7.1983, lk 1. [8] ELT L 258, 1.10.2009, lk 11. [9] ELT L 258, 1.10.2009, lk 20. [10] ELT L 110, 29.4.2011, lk 1.